2019. március 8-án 20.00 órakor a Díszteremben

Raffai Péter

tart előadást

Csillagászat gravitációs hullámokkal

címmel.

Albert Einstein több mint száz éve következtetett a gravitációs hullámok létezésére. Az emberiség mégis csupán az elmúlt néhány évben volt képes először észlelni ezeket a hullámokat, a világűr távoli hullámforrásaiból. Az Egyesült Államokban megépült "LIGO" és az olaszországi "Virgo" gravitációshullám-detektorok mostanáig tíz feketelyuk-páros összeolvadását figyelték meg így. 2017 augusztusában e detektorok ütköző neutroncsillagok gravitációs hullámait is kimutatták. Ennek köszönhetően ma már tudjuk: a teljes földi aranykészlet ilyen neutroncsillag-ütközések terméke! A gravitációs hullámok első észlelései a csillagászat egy teljesen új ágának megszületését jelentik. Előadásomban a terület eddigi eredményeit, és kutatócsoportom hozzájárulásait tekintem át. Aki kedvet kap hozzá, az Eötvös Loránd Tudományegyetem fizika szakán maga is bekapcsolódhat a globális hullámvadászatba!

Mik azok a gravitációs hullámok?		Hogyan sikerült megtalálni őket?
Mit tudhatunk meg segítségükkel a világegyetemről és mindarról, ami benne van?		Hogyan lehetsz Te is hullámvadász?

Raffai Péter asztrofizikus, egyetemi adjunktus, ELTE Fizikai Intézet.

Minden érdeklődőt szeretettel hívunk és várunk!